සාම්ප්‍රදායික නොවන පුනර්ජනනීය බලශක්ති ප්‍රභවයන්ගෙන් අඩුමිලට විදුලිය මිලදී ගැනීමේ ප්‍රතිප ත්තිය ක්‍රියාත්මක කරවා ගැනීමට හැකි නියෝගයක් නිකුත් කරන්නැයි ඉල්ලා ශ්‍රී ලංකා මහජන උපයෝගීතා කොමිෂන් සභාව ලංකා විදුලිබල මණ්ඩලයට එරෙහිව කොළඹ දිසා අධිකරණයේ නඩු පැවරීය.විදුලි ඒකකයක් රුපියල් 3.48සිට රුපියල් 14 දක්වා මිලදී ගැනීමට හැකි වාතාවරණයක් රට තුළ ස්ථාපිත කිරීමට හැකියාව තිබියදී රුපියල් 60ක් වැනි අධික මුදලකට විදුලිය මිලදී ගැනීම ජාතික ආර්ථිකයට මෙන්ම, පොදු මහජනතාවට සිදුකරන අගතියක් බව පෙන්වාදෙන එම කොමිසම අදාළ ප්‍රතිපත්තිය ක්‍රියාත්මක නොකර සිටීමට එරෙහිව නියෝගයක් නිකුත් කරන ලෙසද අධිකරණයෙන් ඉල්ලා ඇත.